PMIndiaData/PMIndiaSum huggingface dataset:
అప్ల‌యిడ్‌ సైన్స్ అండ్ ఇండ‌స్ట్రియ‌ల్ టెక్నాల‌జీ రంగాలలో స‌హ‌కారాన్ని పెంపొందించుకోవ‌డం కోసం భార‌త‌దేశానికి, ద‌క్షిణ కొరియా కు మ‌ధ్య ఎంఒయు ప‌రిశీల‌న‌ కై మంత్రివ‌ర్గానికి నివేద‌న‌

అప్ల‌యిడ్‌ సైన్స్ అండ్ ఇండ‌స్ట్రియ‌ల్ టెక్నాల‌జీ రంగాలలో స‌హ‌కారానికి గాను భార‌త‌దేశానికి, ద‌క్షిణ కొరియా కు మ‌ధ్య అవ‌గాహ‌న పూర్వ‌క ఒప్పందం (ఎంఒయు) కుదిరిన విష‌యాన్ని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివర్గ స‌మావేశం దృష్టి కి తీసుకురావ‌డ‌మైంది. ఈ ఎంఒయు పై ద‌క్షిణ కొరియా అధ్య‌క్షులు భార‌త‌దేశాన్ని 2018వ సంవ‌త్స‌రం జులై 9వ తేదీ నాడు సంద‌ర్శించిన సంద‌ర్భంగా సంత‌కాల‌య్యాయి. సుస్థిరాభివృద్ధి ని ప్రోత్స‌హించ‌డం తో పాటు జీవ‌న నాణ్య‌త‌ ను మెరుగుపరచే ఉద్దేశ్యాల తో అప్ల‌యిడ్ సైన్స్ అండ్ ఇండ‌స్ట్రియ‌ల్ టెక్నాల‌జీస్ రంగాలలో ద్వైపాక్షిక స‌హ‌కారాన్ని ప్రోత్స‌హించ‌డం ఈ ఎంఒయు యొక్క ల‌క్ష్యం గాను, ధ్యేయంగాను ఉంది.
కోల్ కాతా దుర్గ పూజ ను యునెస్కో కు చెందిన నిరాకారవారసత్వ సూచీ లో చేర్చడం పట్ల ప్రసన్నత ను వ్యక్తం చేసిన ప్రధాన మంత్రి

కోల్ కాతా దుర్గ పూజ ను యునెస్కో కు చెందిన నిరాకార వారసత్వ సూచీ లో చేర్చినందుకు ప్రధాన మంత్రి శ్రీ నరేంద్ర మోదీ ప్రసన్నత ను వ్యక్తం చేశారు. యునెస్కో చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ – ‘‘భారతదేశం లో ప్రతి ఒక్కరి కి గొప్ప గర్వాన్ని, ఇంకా సంతోషాన్ని ఇచ్చేటటువంటి విషయం ఇది. దుర్గ పూజ మన అత్యుత్తమ సంప్రదాయాల ను, మన నాగరకత ను వెల్లడి చేస్తున్నది. మరి, కోల్ కాతా లో దుర్గ పూజ ను చూడడం ఎటువంటి అనుభూతి అంటే, ఆ అనుభూతి ని ప్రతి ఒక్కరు ప్రాప్తింపచేసుకోవలసిందే.’’ అని పేర్కొన్నారు.
గ్లాస్ గోలో సిఒపి26 శిఖరసమ్మేళనం లో భాగం గా ‘యాక్షన్ఎండ్ సాలిడారిటీ-ద క్రిటికల్ డికేడ్’ అంశం పైజరిగిన కార్యక్రమం లో ప్రధాన  మంత్రి ప్రసంగం

ఎక్స్ లన్సిజ్, మిత్రుడు శ్రీ బోరిస్ జాన్ సన్, అడాప్టేశన్ వంటి మహత్వపూర్ణమైన అంశానికి సంబంధించి నా అభిప్రాయాల ను వెల్లడి చేసే అవకాశాన్ని నాకు ఇచ్చినందుకు గాను మీకు ఇవే నా ధన్యవాదాలు. గ్లోబల్ క్లయిమేట్ డిబేట్ లో మిటిగేశన్ కు దక్కినంతటి అధిక ప్రాముఖ్యం అడాప్టేశన్ కు లభించలేదు. ఇది అభివృద్ధి చెందుతున్న దేశాల కు వాటిల్లిన అన్యాయం అని చెప్పాలి ఎందుకంటే ఆ దేశాలే జలవాయు పరివర్తన తో అధికం గా ప్రభావితం అయ్యాయి మరి. భారతదేశం సహా, అభివృద్ధి చెందుతున్న చాలా దేశాల లో రైతుల కు శీతోష్ణస్థితి అనేది ఒక పెను సవాలు గా ఉంది. ఆయా దేశాల లో పంట ల నమూనా లో మార్పు చోటు చేసుకొంటోంది, కాలం కాని కాలం లో కురుస్తున్న వర్షాల వల్ల, వరదల వల్ల, తరచు గా తలెత్తుతున్న తుఫాను ల వల్ల పంటలు నాశనం అవుతున్నాయి. తాగునీటి వనరులు మొదలుకొని తక్కువ ఖర్చు తో కూడిన గృహ నిర్మాణం వరకు.. అన్నిటి ని జలవాయు పరివర్తన సంబంధి ఆటుపోటుల కు తట్టుకొని నిలచే విధం గా తీర్చిదిద్దవలసిన అవసరం ఉన్నది. ఎక్స్ లన్సిజ్, ఈ సందర్భం లో నా దగ్గర మూడు ఆలోచన లు ఉన్నాయి. వాటిలో ఒకటోది- అడాప్టేశన్ ను, మనం మన అభివృద్ధి విధానాల లో, మన ప్రాజెక్టుల లో ఒక కీలకమైన భాగం గా మలచాలి. భారతదేశం లో నల్ సే జల్ (అందరికీ నల్లా నీరు) , స్వచ్ఛ్ భారత్ అభియాన్ లతో పాటు ఉజ్జ్వల (అందరికీ స్వచ్ఛమైన వంట సంబంధి ఇంధనం) తరహా పథకాలు మా ఆపన్నులు అయినటువంటి పౌరుల కు అడాప్టేశన్ తాలూకు ప్రయోజనాల ను అందించడమే కాక వారి జీవన నాణ్యత కూడా మెరుగు పడింది. రెండోది, చాలా సాంప్రదాయిక సముదాయాలు ప్రకృతి తో సామరస్య వైఖరి ని అనుసరిస్తూ మనుగడ సాగించే జ్ఞానాన్ని కలిగి ఉన్నాయి. మన అడాప్టేశన్ పాలిసీల లో ఈ సాంప్రదాయిక అభ్యాసాల కు ఉచిత ప్రాముఖ్యాన్ని ఇచ్చే తీరాలి. ఈ విధమైనటువంటి జ్ఞానం సంబంధి అవగాహన ను పాఠశాల పాఠ్య క్రమం లో సైతం తప్పక చేర్చాలి. అలా చేసినప్పుడు, దాని ని కొత్త తరాని కి సైతం అందించవచ్చును. స్థానిక పరిస్థితుల కు తగ్గట్టు జీవన శైలుల ను పరిరక్షించుకోవడం అనేది కూడా అడాప్టేశన్ తాలూకు ఒక ముఖ్యమైన స్తంభం కాగలుగుతుంది. ఇక మూడోది ఏమిటి అంటే, అడాప్టేశన్ తాలూకు పద్ధతులు, అవి స్థానికం అయినప్పటి కీ కూడాను, వాటి అమలు విషయం లో వెనుకబడిన దేశాల కు ప్రపంచ దేశాల సమర్ధన అందాలి అనేదే. లోకల్ అడాప్టేశన్ కై గ్లోబల్ సపోర్ట్ అనే ఆలోచన తోనే భారతదేశం కొఎలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్ (సిడిఆర్ఐ) కార్యక్రమాన్ని తీసుకువచ్చింది. ఈ కార్యక్రమం తో జతపడవలసిందంటూ అన్ని దేశాల ను నేను అభ్యర్థిస్తున్నాను. మీకు ఇవే ధన్యవాదాలు. అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
జాతీయ స‌మ‌గ్ర‌త‌ కు ఉద్దేశించిన స‌ర్దార్ ప‌టేల్ పుర‌స్కారాన్ని ప్ర‌క‌టించిన ప్ర‌ధాన మంత్రి

జాతీయ స‌మ‌గ్ర‌త‌ కు ఉద్దేశించినటువంటి స‌ర్దార్ ప‌టేల్ వార్షిక పుర‌స్కారాన్ని ప్ర‌ధాన మంత్రి శ్రీ న‌రేంద్ర మోదీ కేవ‌డియా లో నిన్న డిజిపి లు/ఐజిపి ల స‌మావేశం జ‌రిగిన సంద‌ర్భం గా ప్ర‌క‌టించారు. ఈ పురస్కారాన్ని జాతీయ స‌మ‌గ్ర‌త‌ ను పెంపొందించ‌డం కోసం చేసే అసాధార‌ణ‌మైన‌ కృషికి గాను ఇస్తున్నారు. “స‌ర్దార్ ప‌టేల్ గారు ఆయ‌న జీవితాన్ని భార‌త‌దేశాన్ని ఏకం చేసే దిశ‌ గా అంకితం చేశారు. జాతీయ స‌మ‌గ్ర‌త‌ కై ఇచ్చే స‌ర్దార్ ప‌టేల్ పుర‌స్కారం ఆయ‌న‌ కు ఒక స‌ముచిత‌మైన నివాళి అవుతుంది; అంతేకాక ఇది భార‌త‌దేశ ఏక‌త ను, జాతీయ స‌మ‌గ్ర‌త‌ ను వ‌ర్ధిల్ల‌జేసే దిశ‌ గా కృషి చేసేందుకు మ‌రింత మంది ప్ర‌జ‌ల‌ కు ప్రేర‌ణ‌ ను కూడా అందిస్తుంది” అని ఒక సందేశం లో ప్ర‌ధాన మంత్రి పేర్కొన్నారు.
భ‌గ‌వ‌ద్ గీత కు స్వామి చిద్భ‌వానందజీ వ్యాఖ్యానం తాలూకు కిండ‌ల్ క‌థ‌నాన్ని ఈ నెల 11న ఆవిష్క‌రించ‌నున్న ప్ర‌ధాన మంత్రి

భ‌గ‌వ‌ద్ గీత కు స్వామి చిద్భ‌వానందజీ వ్యాఖ్యానం తాలూకు కిండ‌ల్ మాధ్యమ క‌థ‌నాన్ని ప్ర‌ధాన మంత్రి శ్రీ న‌రేంద్ర మోదీ గురువారం నాడు, అంటే ఈ నెల 11న, ఉద‌యం 10.25 గంటల కు వ‌ర్చువ‌ల్ ప‌ద్ధ‌తి లో ఆవిష్క‌రించ‌నున్నారు. ఈ సంద‌ర్భం లో ప్రధాన మంత్రి ప్ర‌సంగిస్తారు కూడాను. భ‌గ‌వ‌ద్ గీత కు స్వామి చిద్భ‌వానందజీ వ్యాఖ్యానం ప్రతులు 5 ల‌క్ష‌ల పైచిలుకు అమ్ముడవటాన్ని స్మ‌రించుకొనేందుకు ఈ కార్య‌క్ర‌మాన్ని ఏర్పాటు చేయ‌డ‌మైంది. స్వామి చిద్భ‌వానందజీ త‌మిళ నాడు కు చెందిన తిరుచిరాప‌ల్లి లోని తిరుప్ప‌రైతురై లో ఉన్న శ్రీ రామ‌కృష్ణ త‌పోవ‌నం ఆశ్ర‌మ వ్య‌వ‌స్థాప‌కుడు. స్వామీజీ అన్ని ర‌కాల సాహిత్య ప్ర‌క్రియ‌ల లోను 186 గ్రంథాల ను ర‌చించారు. గీత తాలూకు ఆయ‌న సాహిత్య ప్ర‌క్రియ ఆ అంశం పై వెలువడ్డ అతి విస్తృత‌ గ్రంథాల‌ లో ఒక‌టి గా ఉంది. ఆయ‌న వ్యాఖ్య‌ల‌ తో కూడిన గీత త‌మిళ క‌థ‌నాన్ని 1951లో ప్ర‌చురించ‌గా, ఇంగ్లీషు క‌థ‌నాన్ని 1965 లో ప్ర‌చురించ‌డం జ‌రిగింది. దీని తెలుగు, ఒడియా, జ‌ర్మ‌న్‌, జ‌పాన్ భాషానువాదాల బాధ్య‌త ను భక్తులు తామే స్వీకరించారు. ‌
‘ మన్ కీ బాత్ ’( ‘ మనసు లో మాట ’ ) కార్యక్రమం కోసం ఆలోచనల ను తెలపవలసిందంటూ కోరినప్రధాన మంత్రి

రాబోయే ‘ మన్ కీ బాత్ ’ ( ‘ మనసు లో మాట ’ ) కార్యక్రమాని కి ప్రజలు వారు ముఖ్యమైనవి గా భావిస్తున్నటువంటి అంశాల పై వారి యొక్క అభిప్రాయాల ను తన దృష్టి కి తీసుకు రావాలంటూ ప్రధాన మంత్రి శ్రీ నరేంద్ర మోదీ విజ్ఞప్తి చేశారు. ఆయా ఆలోచనల ను మైగవ్ ( MyGov ) , నమో ఏప్ ( Namo App ) ల ద్వారా వెల్లడి చేయవచ్చును; లేదా 1800-11-7800 కు డయల్ చేసి వారి యొక్క సందేశాన్ని రికార్డు చేయించుకొనేందుకు కూడా వీలు ఉంది. ‘ మన్ కీ బాత్ ’ ( ‘ మనసు లో మాట ’ ) కార్యక్రమం యొక్క 88వ భాగం 2022వ సంవత్సరం లో ఏప్రిల్ 24వ తేదీ నాడు ప్రసారం కానుంది. మైగవ్ ( MyGov ) ఆహ్వానాన్ని గురించి తెలియజేస్తూ ప్రధాన మంత్రి ఒక ట్వీట్ లో – ‘‘క్షేత్ర స్థాయి లో పరివర్తన కు కారకులు అయినటువంటి వ్యక్తుల అసాధారణమైన కార్యాల ను #MannKiBaat ( ‘ మనసు లో మాట ’ ) మాధ్యమం ద్వారా మనం అభినందిస్తూ వస్తున్నాం. ఆ కోవ కు చెందిన ప్రేరణాత్మక జీవన యాత్రల ను గురించి మీకు తెలుసా? వాటిని ఈ నెల 24వ తేదీ నాటి కార్యక్రమం కోసం వెల్లడి చేయండి. వాటిని గురించి మైగవ్ ( MyGov ), నమో ఏప్ ( Namo App ) లకు రాయండి లేదా మీ యొక్క సందేశాన్ని రికార్డు చేయడం కోసం 1800-11-7800 కు డయల్ చేయగలరు.’’ అని పేర్కొన్నారు.
భారత్ పరిక్రమ పాదయాత్ర ను విజయవంతంగా ముగించుకొన్న అనంతరం ప్రధాన మంత్రి తో భేటీ అయిన శ్రీ సీతారామ్ కేదిలాయ

శ్రీ సీతారామ్ కేదిలాయ తాను చేపట్టిన భారత్ పరిక్రమ పాదయాత్ర ను విజయవంతంగా ముగించుకొన్న అనంతరం ప్రధాన మంత్రి శ్రీ నరేంద్ర మోదీ తో ఈ రోజు భేటీ అయ్యారు. శ్రీ కేదిలాయ తాను 2012 ఆగస్టు 9వ తేదీన కన్యాకుమారి నుండి భారత్ పరిక్రమ యాత్రను మొదలుపెట్టినట్లు, ఆ యాత్రను ఈ సంవత్సరం జులై 9వ తేదీన కన్యాకుమారిలోనే ముగించినట్లు తెలియజేశారు. ఈ యాత్ర క్రమంలో, తాను 9000 గ్రామాలను నేరుగా సందర్శించినట్లు శ్రీ కేదిలాయ చెప్పారు. అంతే కాక, యాత్ర యొక్క సందేశాన్ని మరో 20,000 గ్రామాలకు పరోక్షంగా చేరవేసినట్లు కూడా ఆయన తెలిపారు. యాత్ర క్రమంలో లక్షలాది రైతులతోను మరియు గ్రామీణ ప్రాంతాల యువతీయువకులతోను ఆయన సంభాషించారు. శ్రీ కేదిలాయ ప్రయాసను ప్రధాన మంత్రి ప్రశంసించారు. అలాగే, శ్రీ కేదిలాయ భావి ప్రయత్నం సైతం జయప్రదం కావాలంటూ ప్రధాన మంత్రి శుభాకాంక్షలు తెలిపారు.
గురు రవిదాస్ జయంతి సందర్భంగా ఆయనకు నివాళులు అర్పించిన ప్రధాన మంత్రి

గురు రవిదాస్ జయంతి సందర్భంగా ప్రధాన మంత్రి శ్రీ నరేంద్ర మోదీ ఆయనకు నివాళులు అర్పించారు. “గురు రవిదాస్ జయంతి ప్రత్యేక సందర్భాన్ని పురస్కరించుకొని గురు రవిదాస్ గారికి ఇవే నా ప్రణామాలు. పవిత్రమైన ఆయన ఆలోచనలు మరియు ఆదర్శాలు సమాజం మీద విస్తృతమైన ప్రభావాన్ని ప్రసరించాయి. గురు రవిదాస్ గారు సామరస్యం, సమానత్వం మరియు దయాళుత్వం యొక్క విలువలను నొక్కి వక్కాణించారు. ఇవి భారతదేశ సంస్కృతి మరియు సభ్యతలకు ఎంతో కీలకమైనవి” అని ప్రధాన మంత్రి తన సందేశంలో పేర్కొన్నారు.
ప్రధాన మంత్రి “యునైటింగ్ ఇండియా: సర్దార్ పటేల్” ఇతివృత్తంతో ఏర్పాటైన ప్రదర్శనను ప్రారంభించారు

ప్ర‌ధాన మంత్రి శ్రీ న‌రేంద్ర మోదీ “యునైటింగ్ ఇండియా: సర్దార్ పటేల్” ఇతివృత్తంతో ఏర్పాటైన డిజిటల్ ఎగ్జిబిషన్ ను న్యూ ఢిల్లీ లోని ప్రగతి మైదాన్ లో ఈ రోజు ప్రారంభించారు. ప్రధాన మంత్రి శ్రీ మోదీ “ఏక్ భారత్- శ్రేష్ఠ భారత్” శీర్షికతో ఒక కార్యక్రమాన్ని కూడా ప్రారంభించారు. ఈ కార్యక్రమం వివిధ రాష్ట్రాల ప్రజల మధ్య ఒకరి గురించి మరొకరికి జాగృతిని పెంపొందింపచేసేందుకు, తద్వారా భిన్నత్వంలో ఏకత్వ స్ఫూర్తిని సైతం పెంపొందించేందుకు ఉద్దేశించిన కార్యక్రమం. ఈ సందర్బంగా ప్రధాన మంత్రి ప్రసంగిస్తూ, దేశానికి శ్రీ సర్దార్ పటేల్ అందించిన ఘనమైన సేవలకు గాను ఆయనకు నివాళి అర్పించారు. అటువంటి మహానుభావులను ఎన్నటికీ మరువజాలము అని ప్రధాన మంత్రి అన్నారు. సంస్థానాలను ఇండియన్ యూనియన్ లో చేరేటట్లుగా ఒప్పించి, దేశాన్ని ఏకం చేయడంలో శ్రీ సర్దార్ పటేల్ పోషించిన పాత్రను గురించి శ్రీ నరేంద్ర మోదీ సుదీర్ఘంగా ఉపన్యసించారు. “ఏక్ భారత్- శ్రేష్ఠ భారత్” కార్యక్రమం భారతదేశంలోని వివిధ రాష్ట్రాల ప్రజల మధ్య బంధాలను ఎలా పటిష్టం చేయగలదో వివరించే అనేక ఉదాహరణలను ప్రధాన మంత్రి తన ప్రసంగంలో ప్రస్తావించారు.
ఐఐటి గాంధీనగర్ కేంపస్ ను దేశ ప్రజలకు అంకితం చేసిన ప్రధాన మంత్రి

ఐఐటి గాంధీనగర్ కేంపస్ ను ప్ర‌ధాన మంత్రి శ్రీ న‌రేంద్ర మోదీ దేశ ప్రజలకు ఈ రోజు అంకితం చేశారు. అలాగే, ‘ప్రధాన మంత్రి గ్రామీణ్ డిజిటల్ సాక్షరత అభియాన్’లో భాగంగా శిక్షణ పొందిన వారిని ఆయన సమ్మానించారు. గాంధీనగర్ లో జరిగిన ఒక బహిరంగ సభను ఉద్దేశించి ప్ర‌ధాన మంత్రి ప్రసంగించారు. ఐఐటియన్ లు (ఐఐటిలో చదువుకుంటున్న వారు) పెద్ద సంఖ్యలో ఈ సభలో పాల్గొన్నారు. ‘‘మీరు ఐఐటి యన్ లు. నేను యవ్వనంలో ఉన్నప్పుడు, టీ-యన్ ను.. (అంటే, చాయ్ అమ్మే వాడిని అని దీని భావం). కొన్ని సంవత్సరాల క్రితం- ఇదే రోజున- నేను మొట్టమొదటి సారిగా ముఖ్యమంత్రి పదవీప్రమాణాన్ని స్వీకరించాను. అప్పటి వరకు, నేను ఎన్నడూ కనీసం ఓ శాసనసభ్యుడిని కూడా కాదు. నేను ఏం చేసినా, నా అత్యుత్తమ శక్తి సామర్థ్యాల మేరకు చేయాలని నిర్ణయించుకొన్నాను’’ అని ప్రధాన మంత్రి వివరించారు. భారతదేశం లోని ప్రతి ప్రాంతానికీ, సమాజంలోని అన్ని వయస్సుల వారు, ఇంకా అన్ని వర్గాల వారికీ డిజిటల్ అక్షరాస్యతను అందుబాటులోకి తీసుకు వచ్చే పని జరుగుతోంది అని శ్రీ నరేంద్ర మోదీ చెప్పారు. ఇవాళ్టి రోజున, ఈ కాలంలో మనం డిజిటల్ అంతరాన్ని భరించే స్థితిలో ఉండకూడదు అని ఆయన స్పష్టం చేశారు. ‘డిజిటల్ ఇండియా’ అనేది పారదర్శకతకు, సేవల సమర్థమైన అందజేతకు మరియు సుపరిపాలనకు పూచీ పడుతుంది అని కూడా ఆయన చెప్పారు. మనం అభ్యసించే విద్య పరీక్షలను దృష్టిలో పెట్టుకొని అభ్యసించేదిగా ఉండకూడదు; శ్రద్ధంతా కూడాను నూతన ఆవిషరణపై ఉండాలి అని ప్రధాన మంత్రి ఉద్బోధించారు.
భార‌త్, ఇజ్రాయెల్ దేశాల మ‌ధ్య  ద్వంద్వ ప‌న్నుల విధానం లేకుండా చేయుట‌కు, ద్ర‌వ్య క‌ట్ట‌డి విధానంలో ఆదాయ‌,పెట్టుబ‌డుల‌పై ప‌న్నుల వేయ‌టం పై ఒప్పందం

భార‌త దేశ ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కాబినెట్ స‌మావేశంలో భార‌త్,ఇజ్రాయెల్ దేశాల మ‌ధ్య ద్వంద్వ ప‌న్నుల లేకుండా చూచుట‌కు మ‌రియు ముంద‌స్తు స‌మాచారంతో ద్ర‌వ్య క‌ట్ట‌డి విధానంలో ఆదాయ‌, పెట్టుబ‌డుల‌పై ప‌న్నుల వేయ‌టం పై జ‌రిగింది. స్వ‌దీశీ ప‌న్నుల గురించి కాకుండా బ్యాంకు స‌మాచారంతో ప‌న్ను విష‌యాల స‌మాచారాన్ని స‌మ‌ర్ధవంతంగా అంత‌ర్జాతీయ ప్ర‌మాణాల‌కు అనుగుణంగా మార్పిడి చేసుకోవ‌టానికి ఈ ఓప్ప‌దం అనుమ‌తిస్తుంది. అధేవిధంగా భ‌విష్యత్తులో ఇజ్రాయెల్ దేశం నుంచి ప‌న్నుల‌కు సంబంధించిన స‌మాచారాన్ని బార‌త వ్య‌క్తులు గాని,ఎన్ ఫోర్స్ మెంట్ సంస్థ‌లు గాని సంబందిత సంస్థ‌లు నుంచి స‌మాచారాన్ని పొంద‌వ‌చ్చు,అదేవిధంగా భార‌త‌దేశం నుంచి ఇజ్రాయెల్ పౌరులుగాని, ఎన్ ఫోర్స్ మెంట్ సంస్థ‌లు గాని సంబంధిత సంస్థ‌లు నుంచి త‌గిన అనుమ‌తితో స‌మాచారాన్ని ఉభ‌య దేశాలు కూడా పొంద‌వచ్చు. ఈ స‌మావేశంలో హ‌ద్దుల‌తో కూడిన లాభాలు పొందే విధంగా నిబంధ‌న‌ను ఈ స‌మావేశంలో తీసుకొచ్చారు. ఈ ఒప్పందాన్నివ్య‌క్తులు గాని సంస్ధ‌లు గాని దుర్వినియోగ ప‌ర్చ‌టానికి వీలు లేకుండా ఉండ‌టానికి ఈ కొత్త నిబంధ‌న‌ని స‌వ‌ర‌ణ ద్వారా చేర్చారు. ఈ నిబంధ‌న చేర్చ‌టంతో స్వ‌దేశీ చ‌ట్టం మ‌రియు ప‌న్నుల ఎగ‌వేత‌ను అరిక‌ట్ట‌డానికి,దుర్వినియోగం చేయ‌టానికి వీలు అవ‌దు. పూర్వ రంగం: భార‌త్,ఇజ్రాయెల్ దేశాల మ‌ధ్య ద్వంద్వ ప‌న్నుల ఎగ‌వేత విదానం (డీటీఏసీ) పై 1996 లో ఇరు దేశాల మ‌ధ్య ఒప్పందంపై సంత‌కాలు జ‌రిగాయి. దీంతో భార‌త్,ఇజ్రాయెల్ దేశాలు అంగీక‌రించిన విధంగా స‌మాచార మార్పిడిలో భాగంగా నిబంధ‌న 27 ని అప్డేట్ చేయ‌టంతో అంత‌ర్జాతీయంగా డీటీఏసీ ప్ర‌మాణాల‌కు అనుగుణంగా ఆమోదం ల‌భించిన‌ట్లైంది.
ప్రధాన మంత్రి శ్రీ నరేంద్ర మోదీ తో ఆస్ట్రేలియా విదేశీ వ్యవహారాల శాఖ మంత్రి జూలీ బిషప్ భేటీ

ప్రధాన మంత్రి శ్రీ నరేంద్ర మోదీ తో ఆస్ట్రేలియా విదేశీ వ్యవహారాల శాఖ మంత్రి జూలీ బిషప్ ఈ రోజు భేటీ అయ్యారు. 2017 ఏప్రిల్ లో ప్రధాని శ్రీ టర్న్ బుల్ పర్యటన విజయవంతం కావడాన్ని ప్రధాన మంత్రి శ్రీ మోదీ ఈ సందర్భంగా ఆత్మీయంగా గుర్తుకు తెచ్చుకొన్నారు. 2014లో తాను స్వయంగా ఆస్ట్రేలియాలో పర్యటించిన నాటి నుండే ద్వైపాక్షిక సంబంధాలు గాఢతరం అయ్యాయని శ్రీ మోదీ అన్నారు. 2017 ఏప్రిల్ లో ప్రధాని శ్రీ మాల్ కమ్ టర్న్ బుల్ భారతదేశంలో పర్యటించినప్పటి నుండి ద్వైపాక్షిక సంబంధాలలో చోటు చేసుకొన్న పురోగతిని గురించి మంత్రి బిషప్ ప్రధాన మంత్రి శ్రీ మోదీకి సంక్షిప్తంగా వివరించారు. ప్రధాన మంత్రి మరియు బిషప్ లు పరస్పర ప్రయోజనాలతో ముడిపడినటువంటి ప్రాంతీయ అంశాలపైనా, ప్రపంచ అంశాలపైనా ఈ సమావేశంలో చర్చించారు. ఇంటర్ నేషనల్ సోలార్ అలయన్స్ లో ఆస్ట్రేలియా చేరికను ప్రధాన మంత్రి శ్రీ మోదీ స్వాగతించారు. ఆస్ట్రేలియా సభ్యత్వం ఈ అలయన్స్ కు గొప్ప ఉత్తేజాన్ని అందించగలదని ఆయన అన్నారు.
మలయాళ నూతన సంవత్సరంలో ఒకటో నెల చింగమ్ ఆరంభ వేళ ప్రజలకు శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ మలయాళ నూతన సంవత్సరంలో ఒకటో నెల అయిన చింగమ్ ఆరంభ వేళ ప్రజలకు శుభాకాంక్షలు తెలిపారు. “మలయాళ నూతన సంవత్సరంలోని ఒకటో నెల చింగమ్ ఆరంభమైన తరుణంలో మలయాళీలకు ఇవే నా శుభకామనలు. ఈ కొత్త సంవత్సరం ఆనందాన్ని, శాంతిని అందించాలిగాక” అని ప్రధాన మంత్రి తన సందేశంలో అభిలషించారు.
హృద‌య విదారకం, దిగ్భ్రాంతికరం: కేరళ మందిరంలో అగ్ని ప్రమాదంపై ప్రధాన మంత్రి ప్రతిస్పందన; త్వరలోనే ఆయన కేరళకు చేరుకోనున్నారు

కేరళలోని కొల్లం జిల్లాలో ఒక మందిరంలో ఆదివారం అగ్ని ప్రమాద దుర్ఘటన జరగడంపై ప్రధాన మంత్రి శ్రీ నరేంద్ర మోదీ దిగ్భ్రాంతి చెందారు. దురదృష్ట‌వ‌శాత్తు చోటు చేసుకొన్న ఈ ఘటన వల్ల తలెత్తిన పరిస్థితిని దగ్గరుండి పరిశీలించడానికి తాను త్వరలో కేరళకు చేరుకోనున్నట్లు శ్రీ మోదీ వెల్లడించారు. “కొల్లం లో చెలరేగిన అగ్ని ప్రమాదం హృద‌య విదారకం, మాటలలో చెప్పలేనంత కలతను కలిగించేది. ఈ ఘటనలో ప్రాణాలు పోగొట్టుకున్న వారి కుటుంబ సభ్యుల దు:ఖంలో నేనూ భాగం పంచుకొంటున్నాను. క్షతగాత్రులు కోలుకోవాలని ప్రార్థిస్తున్నాను. కొల్లంలో మందిర ప్రాంగణంలో జరిగిన అగ్ని ప్రమాద ఘటనను గురించి ముఖ్యమంత్రి శ్రీ ఓమెన్ చాండీ తో మాట్లాడాను. తీవ్రంగా గాయపడిన వారిని హెలికాప్టర్ ద్వారా తక్షణం తరలించే ఏర్పాట్లు జరుగుతున్నాయి. వెంటనే కేరళలోని అగ్ని ప్రమాద విషాద ఘటనా స్థలానికి చేరుకోవలసిందిగా కేంద్ర మంత్రిమండలిలో నా సహచరుడు, ఆరోగ్య మంత్రి శ్రీ జె.పి.నడ్డా కు సూచించాను. నేను కూడా కొల్లంలో దురదృష్ట‌వ‌శాత్తు చోటు చేసుకొన్న అగ్ని ప్రమాద విషాద ఘటన కారణంగా తలెత్తిన పరిస్థితిని సమీక్షించడానికి త్వరలో కేరళకు చేరుకోబోతున్నాను” అని ప్రధాన మంత్రి పేర్కొన్నారు.
లోక్ సభ సభ్యుడు మరియు కేంద్ర మాజీ మంత్రి సుల్తాన్ అహ్మద్ మృతి పట్ల సంతాపం తెలిపిన ప్రధాన మంత్రి

లోక్ సభ సభ్యుడు మరియు కేంద్ర మాజీ మంత్రి సుల్తాన్ అహ్మద్ మృతికి ప్రధాన మంత్రి శ్రీ నరేంద్ర మోదీ సంతాపం తెలిపారు. ‘‘లోక్ సభ సభ్యుడు మరియు కేంద్ర మాజీ మంత్రి శ్రీ సుల్తాన్ అహ్మద్ కన్నుమూశారని తెలిసి నేను విచారిస్తున్నాను. ఈ దు:ఖ భరిత గడియలో ఆయన కుటుంబ సభ్యులకు మరియు మద్ధతుదారులకు కలిగిన శోకంలో నేను పాలుపంచుకొంటున్నాను’’అని ప్రధాన మంత్రి తన సందేశంలో పేర్కొన్నారు.
ప్ర‌పంచ రెజ్లింగ్ ఛాంపియ‌న్‌షిప్ లో ప‌త‌కాలు సాధించినందుకు అన్షుమాలిక్‌, స‌రితా మోర్‌ల‌ను అభినందించిన ప్ర‌ధాన‌మంత్రి శ్రీ న‌రేంద్ర మోదీ

ప్రపంచ రెజ్లింగ్ ఛాంపియ‌న్‌షిప్ 2021 పోటీల‌లో ర‌జ‌త ప‌త‌కం సాధించిన అన్షు మాలిక్‌ను, కాంస్య ప‌త‌కం సాధించిన స‌రితా మోర్‌ల‌ను ప్ర‌ధాన‌మంత్రి శ్రీ న‌రేంద్ర‌మోదీ అభినందించారు. ఇందుకు సంబంధించి ట్విట్ట‌ర్ ద్వారా ఒక సందేశమిస్తూ ప్ర‌ధాన‌మంత్రి, ” ప్ర‌పంచ రెజ్లింగ్ ఛాంపియ‌న్ షిప్ 2021 లో ర‌జ‌త ప‌త‌కం సాధించినందుకు ఒలి అన్షుకు , కాంస్య ప‌త‌కం సాధించినందుకు స‌రితా మోర్‌కు అభినంద‌న‌లు, అద్భుత ప్ర‌తిభ క‌న‌బ‌ర‌చిన ఈ క్రీడాకారుల భ‌విష్య‌త్ ప్ర‌య‌త్నాల‌కు శుభాభినంద‌న‌లు ” అని పేర్కొన్నారు.
హైద‌రాబాద్ లో ఇంట‌ర్‌నేష‌న‌ల్ ట్రైనింగ్ సెంట‌ర్ ఫ‌ర్ ఆప‌రేష‌న‌ల్ ఓశనోగ్ర‌ఫీ ఏర్పాటుకుగాను యునెస్కో తో ఒప్పందానికి ఆమోదం తెలిపిన మంత్రివ‌ర్గం

హైద‌రాబాద్ లో యునెస్కో యొక్క కేట‌గిరి- 2 సెంట‌ర్ (సి2సి) స్థాయిలో ఇంట‌ర్‌నేష‌న‌ల్ ట్రైనింగ్ సెంట‌ర్ ఫ‌ర్ ఆప‌రేష‌న‌ల్ ఓశనోగ్ర‌ఫీ ని నెల‌కొల్పేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఇండియ‌న్ ఓష‌న్ రిమ్ (ఐఒఆర్‌) వెంబ‌డి ఉన్న దేశాలు, హిందూ మ‌హాస‌ముద్రం మ‌రియు అట్లాంటిక్ మ‌హాస‌ముద్రాలతో స‌రిహ‌ద్దులను క‌లిగి ఉన్న ఆఫ్రిక‌న్ దేశాల యొక్క సామ‌ర్ధ్యాన్ని అభివృద్ధి ప‌ర‌చేందుకు గాను ఒక శిక్ష‌ణ కేంద్రాన్ని నెల‌కొల్పాన్న‌దే ఈ ఒప్పందం యొక్క ఉద్దేశం. మ‌త్స‌్యకారులు, విప‌త్తుల నిర్వ‌హ‌ణ‌, షిప్పింగ్‌, ఓడ‌రేవులు, కోస్తా తీర ప్రాంతాలను క‌లిగి ఉన్న దేశాలు, నౌకాద‌ళం, కోస్తా తీర ర‌క్ష‌క ద‌ళం, ప‌ర్యావ‌ర‌ణం, స‌ముద్ర తీరానికి దూరంగా ఏర్పాట‌య్యే ప‌రిశ్ర‌మ‌లు వంటి వేరు వేరు రంగాలు వాటి రోజువారీ కార్య‌క‌లాపాల‌ను నిర్వ‌హించుకోవ‌డానికి సంబంధించిన స‌మాచార సేవ‌ల‌ను అందించే స‌ముద్ర విజ్ఞాన సంబంధ అధ్య‌య‌నాల‌ను నిర్వ‌హించ‌డాన్నే ఆప‌రేష‌న‌ల్ ఓష‌నోగ్ర‌ఫీ కార్యకలాపాలుగా పేర్కొంటున్నారు. శిక్ష‌ణ‌ను ఇవ్వ‌డం, విజ్ఞానాన్ని ప‌ర‌స్ప‌రం పంచుకోవ‌డంతో పాటు స‌మాచారాన్ని ఇచ్చిపుచ్చుకొనే కార్య‌క‌లాపాల‌లో కెపాసిటీ బిల్డింగ్ కు సంబంధించి ఈ సెంట‌ర్ స‌హాయాన్ని అందిస్తుంది. త‌ద్వారా యునెస్కోకు మ‌రియు యునెస్కోకు చెందిన ఇంట‌ర్ గ‌వ‌ర్న‌మెంట‌ల్ ఓష‌నోగ్ర‌ఫీ క‌మిష‌న్ (ఐఒసి) కి ఒక విలువైన వ‌న‌రుగా ఈ సెంట‌ర్ త‌న పాత్ర‌ను పోషించ‌గ‌ల‌దు. యునెస్కో కేట‌గిరి- 2 సెంట‌ర్ ను ఏర్పాటు చేస్తే హిందూ మ‌హాస‌ముద్ర ప్రాంతంలో ఒక ప్ర‌ముఖ దేశంగా అవ‌త‌రించే అవ‌కాశం భార‌త‌దేశానికి ద‌క్కుతుంది. అంతేకాకుండా ఈ చ‌ర్య హిందూ మ‌హాస‌ముద్ర ప్రాంత దేశాల‌ తోను, హిందూ మ‌హాస‌ముద్రాన్ని ఆనుకొని ఉన్న‌టువంటి ద‌క్షిణ ఆసియా మ‌రియు ఆఫ్రికా దేశాల‌ తోను స‌హకారాన్ని ఏర్చ‌ర‌చుకొని, సంబంధాల‌ను మెరుగుప‌ర‌చుకోవ‌డంలో కూడా భార‌త‌దేశానికి స‌హాయ‌కారి అవుతుంది. దీనికి తోడు స‌ముద్ర సంబంధిత మ‌రియు కోస్ట‌ల్ స‌స్ట‌ెయిన‌బిలిటీ అంశాల‌ను ప‌రిష్క‌రించడానికి సాంకేతిక‌ప‌ర‌మైన మ‌రియు నిర్వ‌హ‌ణ ప‌ర‌మైన సామ‌ర్ధ్యాల‌ను పెంపొందించుకోవ‌ల‌సిన అవ‌స‌రం ప్రపంచంలో పెరుగుతూ ఉన్న నేప‌థ్యంలో ఈ కేంద్రాన్ని ఏర్పాటు చేయడం స‌రైన చ‌ర్య కాగ‌ల‌దు. అలాగే, స‌ముద్ర సంబంధిత ప్ర‌కృతి విప‌త్తులు ఎదురైనప్పుడు ఈ ప్రాంతం తగిన విధంగా స‌న్న‌ద్ధ‌మై ఉండి, దీటుగా ప్ర‌తిస్పందించేందుకు సైతం ఈ చ‌ర్య దోహ‌దం చేస్తుంది. విద్యార్థుల మ‌రియు ఇత‌ర భాగ‌స్వాముల నైపుణ్యాల‌ను మెరుగుప‌ర‌చ‌డానికి ఉద్దేశించిందీ ఈ సి2సి. దీని ద్వారా భార‌త‌దేశం లోప‌ల, భార‌త‌దేశం వెలుప‌ల ఉద్యోగావ‌కాశాలు అధికమవుతాయి. అలాగే, భార‌త‌దేశంలో ఉద్యోగ క‌ల్ప‌నతో ముడిప‌డినటువంటి అనుబంధ రంగాల వికాసానికి కూడా ఈ సి2సి తోడ్ప‌డుతుంద‌ని ఆశిస్తున్నారు. ప్ర‌స్తుతం హైద‌రాబాద్‌ లోని ఇండియ‌న్ సెంట‌ర్ ఫ‌ర్ ఓశన్ ఇన్ఫ‌ర్మేశన్ స‌ర్వీసెస్ (ఐఎన్‌సిఒఐఎస్‌)లో అందుబాటులో ఉన్న అత్య‌ధునాత‌న స‌దుపాయాల‌తో ఈ కేంద్రం విధుల‌ను నిర్వ‌హిస్తోంది. ఇంత‌వర‌కు భార‌త‌దేశానికి చెందిన 576 మంది శాస్త్రవేత్త‌లు మ‌రియు 34 ఇత‌ర దేశాలకు చెందిన 105 మంది శాస్త్రవేత్త‌లు.. మొత్తం 681 మంది శాస్త్రవేత్త‌లు ఈ కేంద్రంలో ఆప‌రేష‌న‌ల్ ఓశనోగ్ర‌ఫీ కి చెందిన వేరు వేరు అంశాల‌లో శిక్ష‌ణ పొందారు. ఇక్క‌డ ఒక హాస్ట‌ల్ భవనం వంటి మౌలిక స‌దుపాయాలను స‌మ‌కూర్చే ప‌నులు సాగుతున్నాయి. ప్ర‌పంచ‌వ్యాప్తంగా అధ్యాప‌కుల‌ను మ‌రియు శిక్ష‌ణార్థుల‌ను ఇక్క‌డ‌కు ఆహ్వానించాలని, 3 నుండి 9 నెల‌ల వ్య‌వ‌ధి క‌లిగిన కోర్సుల‌ను బోధించాల‌న్న ప్ర‌ణాళిక‌లు కూడా ఉన్నాయి.
గౌరవనీయులు రష్యా ఫెడ‌రేషన్ అధ్య‌క్షుడు వ్లాదిమిర్ పుతిన్‌తో ఈ రోజు టెలిఫోన్‌ లో మాట్లాడిన – ప్ర‌ధానమంత్రి శ్రీ న‌రేంద్ర మోదీ

ఉక్రెయిన్‌ కు సంబంధించి ఇటీవలి పరిణామాలను అధ్యక్షుడు పుతిన్ ప్రధానమంత్రి కి వివరించారు. రష్యా మరియు నాటో బృందం మధ్య ఉన్న విభేదాలను నిజాయితీతో కూడిన చర్చల ద్వారా మాత్రమే పరిష్కరించబడతాయని ప్రధానమంత్రి తమ దీర్ఘ కాల విశ్వాసాన్ని పునరుద్ఘాటించారు. హింసను తక్షణమే నిలిపివేయాలని ప్రధానమంత్రి విజ్ఞప్తి చేశారు. అదేవిధంగా, దౌత్యపరమైన చర్చలు, సంభాషణల మార్గానికి తిరిగి రావడానికి అన్ని వైపుల నుండి సంఘటిత ప్రయత్నాలు చేయాలని, ఆయన పిలుపునిచ్చారు. ఉక్రెయిన్‌ లో ఉన్న భారతీయ పౌరులు, ముఖ్యంగా విద్యార్థుల భద్రతకు సంబంధించి భారతదేశ ఆందోళనల గురించి కూడా ప్రధానమంత్రి రష్యా అధ్యక్షునికి తెలియజేశారు. వారు అక్కడి నుంచి సురక్షితంగా బయలుదేరి, భారతదేశానికి తిరిగి రావడానికి భారతదేశం అత్యధిక ప్రాధాన్యత ఇస్తోందని ఆయన పేర్కొన్నారు. తమ అధికారులు, దౌత్య బృందాలు సమయోచిత ఆసక్తి ఉన్న సమస్యలపై నిరంతరం సంప్రదింపులు కొనసాగిస్తూ ఉండాలని ఇరువురు నాయకులు అంగీకరించారు.
పారాలింపిక్స్ ఆట‌ల లో హై జంప్ లో కాంస్య ప‌త‌కం గెలిచినందుకు శ్రీ శరద్ కుమార్ కు అభినంద‌న‌లు తెలిపిన ప్ర‌ధాన మంత్రి

టోక్యో లో పారాలింపిక్స్ ఆట‌ల లో హై జంప్ లో కాంస్య ప‌త‌కం గెలిచినందుకు శ్రీ శరద్ కుమార్ కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘అజేయ భావన తో కాంస్య పతకాన్ని గెలుచుకోవడం ద్వారా @sharad_kumar01 బారతదేశంలో అందరి ముఖాల లో చిరునవ్వుల ను పూయించారు. ఆయన జీవన యాత్ర చాలా మంది కి ప్రేరణ ను అందించగలుగుతుంది. ఆయన కు ఇవే అభినందన లు. #Paralympics #Praise4Para’’ అని ప్ర‌ధాన మంత్రి ఒక ట్వీట్ లో పేర్కొన్నారు.
సిఒవిఐడి-19 కార‌ణం గా త‌లెత్తిన ప‌రిస్థితి ప‌ట్ల ప్ర‌భుత్వం పూర్తి జాగ‌రూక‌త తో ఉంద‌న్న ప్ర‌ధాన మంత్రి

సిఒవిఐడి-19 నోవ‌ల్ క‌రోనా వైర‌స్ కార‌ణం గా ఉత్ప‌న్న‌మైనటువంటి ప‌రిస్థితి ని గురించి ప్ర‌భుత్వం పూర్తి స్థాయి లో జాగ‌రూక‌త తో ఉన్నద‌ని ప్ర‌ధాన మంత్రి శ్రీ న‌రేంద్ర మోదీ అన్నారు. అంద‌రి సుర‌క్ష కు పూచీ ప‌డే విధం గా రాష్ట్రాలు మ‌రియు మంత్రిత్వ శాఖ‌లు ర‌క‌ ర‌కాల క్రియాశీల‌మైన చ‌ర్య‌ల ను తీసుకొన్నాయ‌ని ప్ర‌ధాన మంత్రి ఈ రోజు న ట్విట‌ర్ లో పొందుప‌ర‌చిన ఒక సందేశం లో తెలిపారు. భ‌యాందోళ‌న‌ల కు లోను కావ‌ద్ద‌ని, అత్యంత అవ‌స‌రం కాని ప్ర‌యాణాన్ని మానుకోవాల‌ని, అలాగే భారీ స‌మూహాలు గా ఏర్ప‌డ‌వద్దని ప్ర‌జ‌ల కు ఆయ‌న విజ్ఞప్తి చేశారు. కేంద్ర ప్ర‌భుత్వం లోని ఏ మంత్రీ రాబోయే రోజుల లో విదేశాల కు ప్ర‌యాణించ‌రు అని కూడా ప్ర‌ధాన మంత్రి వెల్ల‌డించారు.
కార్తికపూర్ణిమ మరియు దేవ్ దీపావళి ల సందర్భం లో శుభాకాంక్షల ను తెలిపిన ప్రధాన మంత్రి

కార్తిక పూర్ణిమ మరియు దేవ్ దీపావళి ల సందర్భం లో ప్రధాన మంత్రి శ్రీ నరేంద్ర మోదీ తన శుభకామనల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘భారతదేశం యొక్క ప్రాచీన సంస్కృతి కి, అధ్యాత్మ కు, ఇంకా పరంపర కు ప్రతీక అయినటువంటి కార్తిక పూర్ణిమ మరియు దేవ్ దీపావళి ల సందర్భం లో ఇవే హార్దిక శుభకామన లు. పవిత్ర స్నానం తోను, దీపదానం తోను ముడిపడ్డ ఈ సందర్భం ప్రతి ఒక్కరి జీవనం లో కొత్త శక్తి ని ప్రసరింపచేయుగాక.’’ అని పేర్కొన్నారు.
శ్రీ గిరీశ్ కార్నాడ్ మృతి పట్ల సంతాపం తెలిపిన ప్రధాన మంత్రి

శ్రీ గిరీశ్ కార్నాడ్ మృతి పట్ల ప్రధాన మంత్రి శ్రీ నరేంద్ర మోదీ సంతాపం తెలిపారు. “శ్రీ గిరీశ్ కార్నాడ్ ను అన్ని మాధ్య‌మాల లో వైవిధ్య‌భ‌రిత‌మైనటువంటి న‌ట‌న కు గాను స్మ‌రించుకోవ‌డం జ‌రుగుతుంది. ఆయ‌న త‌న హృద‌యాని కి ద‌గ్గ‌ర గా ఉన్న‌టువంటి ఆశ‌యాల ను గురించి భావోద్వేగం తో సంభాషించారు కూడాను. ఆయ‌న కృతులు రానున్న సంవత్సరాల్లో సైతం జ‌నాద‌ర‌ణ కు నోచుకొంటూనే ఉంటాయి. ఆయ‌న మ‌ర‌ణం తో దుఃఖితుడిన‌య్యాను. ఆయ‌న ఆత్మ కు ఆ ఈశ్వ‌రుడు శాంతి ని ప్ర‌సాదించు గాక” అని ప్ర‌ధాన మంత్రి ఒక సందేశం లో పేర్కొన్నారు.
డీపీఐఐటీ కార్యదర్శి డా.గురుప్రసాద్ మొహాపాత్ర మరణం పట్ల ప్రధాని సంతాపం

డీపీఐఐటీ కార్యదర్శి డా.గురుప్రసాద్ మొహాపాత్ర మరణించడం పట్ల ప్రధాని శ్రీ నరేంద్ర మోదీ సంతాపం వ్యక్తం చేశారు. తన సంతాపాన్ని ప్రకటిస్తూ ప్రధాని ట్వీట్‌ చేశారు. "డీపీఐఐటీ కార్యదర్శి డా.గురుప్రసాద్ మొహాపాత్ర మరణించడం నన్ను బాధించింది. గుజరాత్‌లో, కేంద్ర ప్రభుత్వంలో ఆయనతో కలిసి నేను పనిచేశాను. పరిపాలన అంశాలపై ఆయనకు చక్కటి అవగాహన ఉంది. ఉత్సాహవంతమైన విభిన్న ఆలోచనలకు ఆయన ప్రసిద్ధి. డా.మొహాపాత్ర కుటుంబానికి, స్నేహితులకు నా సంతాపం తెలుపుతున్నాను. ఓం శాంతిః" అని తన ట్వీట్‌లో ప్రధాని పేర్కొన్నారు.
ఇండియా, జాంబియాల మ‌ధ్య న్యాయ స‌హ‌కారానికి అవ‌గాహ‌నా ఒప్పందానికి కేబినెట్ అనుమ‌తి

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మావేశం, ఇండియా, జాంబియాల మ‌ధ్య‌ న్యాయ స‌హ‌కారానికి సంబంధించి అవ‌గాహ‌నా ఒప్పందానికి ఆమోదం తెలిపింది. ఇటీవ‌లి కాలంలో, ఇండియా, జాంబియాల మ‌ధ్య సామాజిక‌, సాంస్కృతిక‌, వాణిజ్య సంబంధాలు సానుకూల దిశ‌గా సాగుతున్నాయి. న్యాయం రంగానికి సంబంధించిన స‌హ‌కారానికి అవ‌గాహ‌నా ఒప్పందంపై సంత‌కంతో ,ఇరు దేశాల మ‌ధ్య ఇప్ప‌టికే ఉన్న మంచి సంబంధాల‌ను ఇది మ‌రింత ముందుకు తీసుకువెళ్ల‌డ‌మే కాకుండా , న్యాయ సంస్క‌ర‌ణ‌ల విష‌యంలో కొత్త కోణాన్నిఆవిష్క‌రించ‌నుంది.
గుజరాత్ లోని అంబాజీ తీర్థ్ ధామ్ లో జరుగనున్న సౌండ్ ఎండ్ లైట్శో లో పాలుపంచుకోవలసింది గా భక్తుల కు విజ్ఞప్తి చేసిన ప్రధాన మంత్రి

గుజరాత్ లో అంబాజీ తీర్థ్ ధామ్ లో జరుగనున్న ‘సౌండ్ ఎండ్ లైట్ శో’ కార్యక్రమం లో పాలుపంచుకోవలసింది గా భక్త జనావళి కి ప్రధాన మంత్రి శ్రీ నరేంద్ర మోదీ విజ్ఞప్తి చేశారు. 51 శక్తిపీఠాల పరిక్రమ ఉత్సవం ఈ రోజు న రాత్రి 7 గంటల వేళ కు ప్రారంభం అవుతుందని ఆయన తెలియజేశారు. ‘సౌండ్ ఎండ్ లైట్ శో’ లో మన పురాణాల ను కళ్ళ కు కట్టడం జరుగుతుంది. ప్రధాన మంత్రి ఒక ట్వీట్ లో – ‘‘గుజరాత్ లోని అంబాజీ తీర్థ్ ధామ్ లో భక్త జనుల కు చాలా మంచి అవకాశం వచ్చింది. ఈ రోజు న రాత్రి 7 గంటల నుంచి ఇక్కడ 51 శక్తిపీఠాల పరిక్రమ ఉత్సవం ప్రారంభం కాబోతోంది. దీనిలో మన పురాణాల కు సంబంధించినటువంటి ఒక ఆకర్షణీయమైన సమర్పణ తో ముడిపడ్డ ‘లైట్ ఎండ్ సౌండ్ శో’ కూడా భాగం గా ఉంటుంది. మీరంతా ఈ వైభవోపేతమైన కార్యక్రమం లో పాలుపంచుకోవలసింది అని నేను అభ్యర్థిస్తున్నాను.’’ అని పేర్కొన్నారు.